రబ్బరుగింజల నూనె
రబ్బరుచెట్టు నిటారుగా పెరిగే బహువార్షికం. పెరుగుదల చాలా వేగంగా వుంటుంది.రబ్బరుచెట్టు ఆకురాల్చుచెట్టు.30-40మీటర్ల ఎత్తువరకు పెరుగును.అయితే తోటలలో15-20 మీటర్ల ఎత్తుపెరుగు చెట్లు పెంచెదరు. కాండం దిగువన కొమ్మలు లేకుండ నిటార్గా పెంచెదరు.
రబ్బరుచెట్టు మూలం దక్షిణ అమెరిక ఆమెజాన్‌ ప్రాంతం. అక్కడి నుండి దక్షిణాసియా దేశాలకు మొదటవ్యాప్తి చెందినది. కీ.శ,1876లో ఇండియాకు తీసుకు రాబడింది. హెన్రి విక్‌మెన్, బ్రెజిల్‌ నుండి ఇండియాకు తెచ్చాడు. ఆ తరువాత రబ్బరుసాగు ఆసియా, ఆఫ్రికా, మరియు అమెరికాలకు వ్యాప్తి చెందినది. ఇండియాలో ఆధికవిస్తీర్ణంలో కేరళ రాష్ట్రంలో సాగులోవున్నది. ఇండియాలో సాగులోవున్న రబ్బరుతోటల విస్తీర్ణంలో 85% కేవలం కేరళలోనీ సాగులో ఉంది. కేరళలోదాదాపు 45 వేలహెక్టారులలో సాగులో ఉంది.
రబ్బరు
సహజ రబ్బరు (ఆంగ్లం: Natural rubber) అనేది ఒక ఎలాస్టామెర్ (ఒక వ్యాకోచక హైడ్రోకార్బన్ పాలిమర్), నిజానికి దీనిని కొన్ని వృక్షాల సారంలో ఉండే ఒక పాల జిగురు లాంటి పదార్థం రబ్బరు పాలు నుండి తయారు చేస్తారు. ఈ వృక్షాలకు 'గాటు చేస్తారు. అంటే చెట్టు యొక్క బెరడును కోస్తారు మరియు రబ్బరు పాలు సారాన్ని సేకరిస్తారు మరియు ఒక ఉపయోగపడే రబ్బరు వలె శుద్ధిచేస్తారు. సహజ రబ్బరు యొక్క శుద్ధి చేయబడిన రూపాన్ని రసాయనిక పాలీఐసోప్రెన్ అని పిలుస్తారు, దీనిని కృత్రిమంగా కూడా ఉత్పత్తి చేయవచ్చు. సహజ రబ్బరును కృత్రిమ రబ్బరు వలె విస్తృతంగా పలు అనువర్తనాలు మరియు ఉత్పత్తుల్లో ఉపయోగిస్తారు.